ROMÂNIA
JUDEŢUL TIMIŞ
MUNICIPIUL TIMIŞOARA
SERVICIUL PROTECȚIA MEDIULUI, MANAGEMENTUL DEȘEURILOR ȘI SALUBRIZARE                                                                                  TMI2023-3541/14.07.2023 

REFERAT DE APROBARE A PROIECTULUI DE HOTĂRÂRE 
privind aprobarea ajustării tarifelor de colectare separată și transport separat al deșeurilor reciclabile din deșeurile municipale și colectare separată și transport separat al deșeurilor reziduale din deșeurile municipale practicate de către  RETIM ECOLOGIC SERVICE S.A. în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată în Zona 1 a județului Timiș, în baza contractului de delegare prin concesiune a activității de colectare și transport a deșeurilor nr. 2303/08.12.2017

1. Descrierea situației actuale
 Prin adresa nr. 5398 din data de 27.06.2023 a Asociației de Dezvoltare Intercomunitară (ADID) Timiș înregistrată la Primăria Municipiului Timișoara cu nr. MTM2023-10876 din 05.07.2023 se solicită adoptarea hotărârii de aprobare a tarifelor ajustate pentru colectarea separată și transportul separat al deșeurilor reciclabile din deșeurile municipale și colectarea separată și transportul separat al deșeurilor reziduale din deșeurile municipale pe categorii de utilizatori, precum și  pentru colectarea separată și transportul separat al deșeurilor reciclabile din deșeurile municipale – similare/ICI (industrie-comerț-instituții) și colectarea separată și transportul separat al deșeurilor reziduale din deșeurile municipale – similare/ICI pentru utilizatorii serviciului (persoane fizice, persoane juridice private și persoane juridice publice – instituții, autorități publice) din Zona 1 Timișoara, județul Timiș, prin luarea în considerare numai a cheltuielilor aferente activității respective, fără includerea cheltuielilor cu contribuția pentru economia circulară și a cheltuielilor cu alte activități desfășurate de operatori pe fluxul deșeurilor municipale.
Tarifele din proiectul de hotărâre au fost propuse spre aprobare Consiliului Director ADID Timiș, iar mecanismul de calcul al profitului specificat în proiectul de hotărâre a fost propus spre respingere prin Decizia Consiliului Director Timiș nr.6/22.06.2023.

2. Schimbări preconizate şi rezultate aşteptate:
Majorarea tarifelor are bază ajustarea tarifelor prin:
- recalcularea tarifului activității de colectare separată și transport separat al deșeurilor reciclabile și reziduale din deșeurile municipale în conformitate cu prevederile Art. V. alin. 1 din OUG 133/2022, cu respectarea normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare emise de A.N.R.S.C. aprobate prin Ordinul nr. 640/2022 actualizat;
- ajustarea cheltuielilor de exploatare prin aplicarea coeficientului de indexare cu evoluția indicelui prețului de consum total (IPC total) comunicat de INSSE – Institutul Național de Statistică (Tabel 1.) până la luna martie 2023 (inclusiv) după cum urmează: 
1. ajustarea cheltuielilor cu carburanți, aditivi și lubrifianți cu IPC total pentru perioada de la luna iunie 2022 (ultima modificare) l luna martie 2023, în procent de 9,11%; 
2. ajustarea cheltuielilor de natură salarială cu IPC total pentru perioada de la luna ianuarie 2022 (ultima modificare) la luna martie 2023, în procent de 19,10%; 
3. ajustarea cheltuielilor cu redevența cu IPC total pentru perioada de la luna mai 2022 (ultima ajustare) la luna martie 2023,  în procent de 10,4%; 
4. ajustarea celorlalte cheltuieli din structura tarifului cu IPC total pentru perioada de la luna mai 2022 (ultima ajustare solicitată) la luna martie 2023, în procent de 19,94%; 
- actualizarea taxei A.N.R.S.C. ca urmare a ajustării factorilor de influență; 
-menținerea echilibrului economico-financiar și calculul profitului anual, conform solicitării operatorului Retim Ecologic Service S.A. din Adresa nr. 3611/05.05.2023.
Totodată, s-a propus spre respingere Mecanismul de calcul al profitului pentru oricare dintre ajustările sau, după caz, modificările ulterioare ale tarifelor activităților desfășurate de alți operatori, respectiv modificări legislative cu privire la contribuția pentru economia circulară (CEC), prin aplicarea formulei prevăzută în Anexa 3 de la Adresa Retim nr. 3611/05.05.2023  întrucât acesta exclude prevederile Ord. 640/2022 potrivit cărora ajustarea nivelului tarifului/tarifelor se fundamentează de către operatori, pe structura elementelor de cheltuieli prevăzută în fișa de fundamentare dedicată activității/prestației de salubrizare, respectiv Anexa 2a) Fișa de fundamentare pentru ajustarea tarifului de colectare separată și transport separat al deșeurilor reciclabile de hârtie, metal, plastic și sticlă din deșeurile municipale și Anexa 2b) Fișa de fundamentare pentru ajustarea tarifului de colectare separată și transport separat al deșeurilor reziduale din deșeurile municipale. 
	Precizăm faptul că, în baza Hotărârii de Consiliu Local al Municipiului Timișoara,  în AGA  a Asociației de Dezvoltare Intercomunitară Deșeuri ADID TIMIȘ Zona 1-Timişoara, vor fi aprobate  noile tarife  menţionate mai sus, urmând a se semna actul adițional la contractul semnat cu operatorul RETIM ECOLOGIC SERVICE SA nr. 2303/08.12.2017.  
Concluzii
Urmare a celor prezentate mai sus, considerăm oportună promovarea Proiectului de hotărâre  privind aprobarea ajustării tarifelor de colectare separată și transport separat al deșeurilor reciclabile din deșeurile municipale și colectare separată și transport separat al deșeurilor reziduale din deșeurile municipale practicate de către  RETIM ECOLOGIC SERVICE S.A. în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată în Zona 1 a județului Timiș, în baza contractului de delegare prin concesiune a activității de colectare și transport a deșeurilor nr. 2303/08.12.2017.

